
Θεατρική Παράσταση 
Τα Τζιτρολέμονα 
από τη θεατρική ομάδα  Σόλο για Τρεις 
στο Σπίτι της Κύπρου


Tην Τετάρτη 14 Ιανουαρίου 2015 και ώρα 20:00 θα πραγματοποιηθεί η παράσταση Τα Τζιτρολέμονα από τη θεατρική ομάδα Σόλο για Τρεις στο Σπίτι της Κύπρου, Ξενοφώντος 2Α, Σύνταγμα.


Η παράσταση που έτυχε μεγάλης υποδοχής στην Κύπρο, είναι βασισμένη στο ομώνυμο λαϊκό παραμύθι  από τον τόμο  «Κυπριακά Παραμύθια Γ' Διηγήσεις με Δράκους» του Νέαρχου Κληρίδη.


Σκηνοθεσία Μαρία Μανναρίδου-Καρσερά και Χλόη Μελίδου, κίνηση Χλόη Μελίδου, ερμηνεία Γιολάντα Χριστοδούλου,  μουσική   Νικόλας Τρύφωνος και φωτιστής Γιάγκος Χατζηγιάννης.


Διάρκεια παράστασης  50 λεπτά. 


Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.


Τα Τζιτρολέμονα είναι μια πρωτότυπη θεατρική παράσταση - πρόταση βασισμένη στο ομώνυμο λαϊκό παραμύθι στο οποίο αναδεικνύονται η πάλη του καλού ενάντια στο κακό, η αναζήτηση της αγάπης και της ευτυχίας, ο φυσικός κύκλος του ανθρώπου από τη ζωή στο θάνατο και στην ανάσταση. Το νερό, η γη, η φωτιά, ο αέρας είναι στοιχεία πρωτόγονα που ακόμα και σήμερα μαγεύουν τον άνθρωπο με τις υπερφυσικές ιδιότητές τους. Μέσα στο παραμύθι κατοικούν όντα όπως μάγισσες και δράκοι και υπάρχει η πίστη στη μεταφυσική διάσταση της ζωής του ανθρώπου. 

Η κατζιά, ο βασιλέας, η βασίλισσα, η όμορφη κοπέλλα, το βασιλόπουλο, ο καλός δράκος, ο αρκόδρακος... όλοι ήρωες χωρίς όνομα, αλλά με ιδιότητες. Μαγεμένα δέντρα και ψάρια... Η φύση που συνωμοτεί για την επιτυχία του ήρωα. Ενός ήρωα, που βγαίνει μόνος στον κόσμο, εκτεθειμένος στο άγνωστο μιας περιπέτειας όπου πρέπει να παλέψει ενάντια στο κακό, ν΄ αναζητήσει την αγάπη και την ευτυχία, να λυτρωθεί και να λυτρώσει. 

Για πληροφορίες και προκρατήσεις στο τηλέφωνο 96 - 883720  
Τιμή εισόδου: 8.00 και 5.00 ευρώ  






